Mab. Pac. et Terr. magell. et Mar. atl. 313 



Tandein die 4 ta Jan. anni 1775 rursus vela fecimus, 

 ac circumnavigata Statuum terra in Eurum vela fecimus, 

 at nulla in his plagis inventa terra in Thrasciam cursum di- 

 reximus die 7 ma Ianuarii et postquam circiter in 54° latitu- 

 dinis Australis pervenissemus, Subsolanum petere coepimus 

 et tandem die I4 ta Ian. terram vidimus; verum ventis con- 

 trariis et intervallis quo venti nulli flabant detenti, die de- 

 mum 17 ma Ian. in hanc terram escendere potuimus. Et hic 

 nil nisi saxa, mare versus atra, in interioribus nive et glacie 

 squalida, nec ullis plantis operta vidimus; unico in loco 

 tantum Dactylim glomeratam cum Ancistro conspeximus. 

 Plures Phocae iubatae, ursinae et una alterave leonina in 

 saxis quiescebant, cum pluribus Aptenodytis, una imprimis 

 nova gigantea ; vidimus praeterea Sternam hirundinem, La- 

 ros marinum et catarractem, Pelecanum magellanicum, 

 Procellarias capensem, ossifragam et pelagicam, Diome- 

 deas Albatrum, chrjsostomen et palpebratam, Anatem xan- 

 thoryncham et Chionin lacteam. 



Relicta post paucularum horarum moram hacce terra, 

 cui nomen a Georgio III rege clementissimo diximus Geor- 

 giam australem, ut vera essent quae vates de Europa quon- 

 dam cecinerat: 



Tua sectus orbis nomina ducet. 

 Dein explorata hac insula, in Subsolanum et in Eurum pro 

 re nata vela facere perreximus, et die Ian. 27 ma glaciei con- 

 gestas insulas conspeximus et rursus die 31.1an. aliam vi- 

 dimus terram sed Georgia australi multo squalidiorem, et 

 in quam recte Plinii transferas verba, pars mundi damnata 

 a rerum natura et aeterna mersa caligine, cuius pars di- 

 cta fuit Insula Purijicationis, quod illi proximi essemus die 

 2 do Febr. Festo Purificationis, at alia pars Terrae nivalis 

 nomen obtinuit et alia maxime australis insula accepit no- 

 men Thule auslralis. 



